ni hindi man namilig ang teniente ng guardia sibil; tumanggap siya ng utos na samsamin ang lahat ng armas, at siyay tumupad sa kaniyang katungkulan; inuusig niya ang mga tulisan kailan mat magagawa ang gayon, at ng bihagin si kabisang tales ay linakad niya agad ang pag uusig at inauwi niyang baliti sa bayan ang lima anim na taong bukid na kaniyang pinaghinalaan, at kung hindi napasipot si kabisang tales ay sapagkat wala sa bulsa ni sa balat ng mga hinuli na pinakaigihan sa palo. kinibit ng uldog na tagapangasiwa sa hacienda ang kaniyang balikat. wala siyang pakialam sa bagay na iyon; kagagawan ng tulisan! at siyay tumutupad lamang sa kaniyang katungkulan. tunay ngang kung hindi siya nagsumbong ay hindi marahil sinamsam ang mga armas at hindi marahil nabihag si kabisang tales: ngunit siya, si fr. clemente, ay kailangan niya ang mag ingat at ang tales na iyon ay may isang tinging wariy humahanap ng dakong patatamaan sa kaniyang katawan. ang pagsasanggalang sa sarili ay katwiran.